AFADî da pêhesnayene ke erdlerzan de 7 hezar û 108 kesan dinayaya xo bedilnaye û 40 hezar û 910 kesî birîndar bîyî.
Kampanyaya hetkarîye ya HDPyî ya semedê mexdûranê erdlerzî girdêr bena.  HDPyî 30 tir hetkarîya xida şawit herêmanê erdlerzî.
Seba ke dewlete wezîfeyê xo nêana ca û hetkarîya ke hece kena nêkena şar bi îmkananê xo xover dano. HDP û dezgehê komelê sîvîlî yê semedê hetkarî gureyenê. Şarê kurdî zî bi ruhê seferberîye çîyo ke destê ci ra yeno keno.
Merkezê Koordînasyonê Krîzî yê  HDPyî hetkarîya ke arêdaye,  pê bi desan tiran mexdûranê erdlerzî rê şawit û herême ke ekîbê AFADî kêm ê, ekîbê weşîye şawitî nê cayan.
Xebatanê hetkarîye yê HDPyî ra tay dîmenî...
